Apstiprināts ar

Cēsu novada pašvaldības Attīstības un

teritorijas plānošanas komisijas

21.01.2025. lēmumu Nr.47

**NOMAS OBJEKTU PIEDĀVĀJUMU IESNIEGŠANAS KĀRTĪBA**

**I. Nomas objekta piedāvājumu atlases organizēšana**

1. Nekustamā īpašuma noma Ģimenes ārsta prakses nodrošināšanai Līgatnes pilsētā, Cēsu novadā, tiek organizēta saskaņā ar Ministru kabineta 2013. gada 29. oktobra noteikumu Nr.1191 *“Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem”* prasībām.

2. Lēmumu par nomas objekta piedāvājumu atlases organizēšanu pieņem Cēsu novada pašvaldības Attīstības un teritorijas plānošanas komisija.

3. Pēc Attīstības un teritorijas plānošanas komisijas lēmuma, par telpu nomu Ģimenes ārsta prakses nodrošināšanai, pieņemšanas, Cēsu novada Līgatnes apvienības pārvalde organizē lēmuma 3.punktā apstiprinātā nomas sludinājuma publicēšanu pašvaldības tīmekļvietnēs [www.cesis.lv](http://www.cesis.lv), <https://www.ligatne.lv/lv/> un tā izvietošanu publiski pieejamā vietā Cēsu novada Līgatnes apvienības telpās Nītaures ielā 6, Augšlīgatnē, Līgatnes pagastā, Cēsu novadā.

**II. Piedāvājumu iesniegšana**

4. Persona, kura vēlas piedāvāt nomai nekustamo īpašumu (turpmāk – Iznomāšanas pretendents), sludinājumā norādītajā termiņā un kārtībā iesniedz pašvaldībai Iznomāšanas pretendenta piedāvājumu saskaņā ar formu un prasībām, kas norādītas sludinājumā.

5. Piedāvājumu jāiesniedz personīgi Cēsu novada Līgatnes apvienības pārvaldes telpās Nītaures ielā 6, Augšlīgatnē, Līgatnes pagastā, Cēsu novadā, vai atsūtot pa pastu sludinājumā noteiktajā termiņā (pasta zīmogs).

6. Piedāvājums tiek iesniegts iesniedz slēgtā aploksnē, uz kuras norāda iznomāšanas pretendentu un atsauci uz nomnieka nomas sludinājumu.

**III. Piedāvājumu noformējums**

7. Piedāvājumā iekļaujama visa sludinājumā norādītā informācija, kā arī cita informācija, ko Iznomāšanas pretendents uzskata par nepieciešamu sniegt pašvaldībai lēmuma pieņemšanai.

8. Piedāvājums jāsagatavo latviešu valodā vienā eksemplārā. Citā valodā sagatavotajiem un iesniegtajiem dokumentiem jāpievieno Pretendenta apliecināts tulkojums latviešu valodā.

**IV. Piedāvājumu izvērtēšana un pretendenta izvēle**

9. Saņemtos Iznomāšanas pretendentu piedāvājumus apkopo vienotais klientu apkalpošanas centrs.

10. Pēc piedāvājumu iesniegšanas termiņa beigām Nomas piedāvājumu izvērtēšanas komisija (turpmāk – Komisija) 10 (desmit) darba dienu laikā izvērtē Iznomāšanas pretendentu piedāvājumus un sniedz atzinumu par saņemto piedāvājumu atlases rezultātiem.

11. Izvērtējot piedāvājumus, Komisija ņem vērā šādus nosacījumus:

11.1. sludinājumā publicētajām Ģimenes ārsta prakses nodrošināšanai prasībām funkcionāli atbilstošākais nekustamais īpašums;

11.2. nekustamā īpašuma tehniskā stāvokļa atbilstība nomas sludinājumā publicētajām prasībām;

11.3. nekustamā īpašuma zemākās kopējās gada nomas un uzturēšanas izmaksas;

11.4. vai telpu nomas gadījumā pastāv/nepastāv dalītās īpašumtiesības;

12. Pēc 10.punktā minētā atzinuma saņemšanas Cēsu novada Līgatnes apvienības pārvalde sagatavo un lēmuma pieņemšanai iesniedz izskatīšanai Cēsu novada pašvaldības Attīstības un teritorijas plānošanas komisijas sēdē lēmuma projektu par piedāvājumu atlases rezultātu apstiprināšanu un nekustamā īpašuma nomas līguma noslēgšanu ar izvēlēto Iznomāšanas pretendentu.

13. 5 (piecu) darba dienu laikā pēc Cēsu novada pašvaldības Attīstības un teritorijas plānošanas komisijas lēmuma par piedāvājumu atlases rezultātu apstiprināšanu un nekustamā īpašuma nomas līguma noslēgšanu (turpmāk – Lēmums) pieņemšanas Cēsu novada Līgatnes apvienības pārvalde informē Iznomāšanas pretendentu par pieņemto Lēmumu.

14. Ja izvēlētais Iznomāšanas pretendents atsakās slēgt nomas līgumu, pašvaldībai ir tiesības izbeigt atlasi bez rezultātiem vai piedāvāt nomas līguma slēgšanu nākamajam Iznomāšanas pretendentam, kas atbilst nomas sludinājumā publicētajām prasībām.

15. Ja noteiktajā piedāvājumu iesniegšanas termiņā nav pieteicies neviens Iznomāšanas pretendents, atlasi uzskata par nenotikušu, un pašvaldībai ir tiesības izsūtīt sludinājuma tekstu tā izvēlētiem Iznomāšanas pretendentiem. Šādā gadījumā Iznomāšanas pretendentu nosaka sarunu ceļā, balstoties uz šīs kārtības 11. punktā minētajiem nosacījumiem.

16. Pamatojoties uz Lēmumu, Cēsu novada Līgatnes apvienības pārvalde, lēmumā noteiktajā termiņā sagatavo nekustamā īpašuma nomas līgumu.

17. Pašvaldība ir tiesīga pārtraukt atlases procedūru, ja tā konstatē, ka Ģimenes ārsta prakses darbības nodrošināšanai atbilstošs nekustamais īpašums ir citas publiskas personas īpašumā un pašvaldība to var nomāt atbilstoši normatīvajiem aktiem par valsts un pašvaldības mantas iznomāšanu.

**V. Informācijas publicēšana**

18. 10 (desmit) darba dienu laikā pēc nomas līguma noslēgšanas publicē Cēsu novada pašvaldības mājas lapā [www.cesis.lv](http://www.cesis.lv) un izvieto publiski pieejamā vietā Cēsu novada Līgatnes apvienības pārvaldes telpās Nītaures ielā iela 6, Augšlīgatnē, Līgatnes pagastā, Cēsu novadā, šādu informāciju:

18.1. nekustamā īpašuma adrese;

18.2. kadastra numurs;

18.3. platība;

18.4. lietošanas mērķis;

18.5. iznomātājs (ar norādi – fiziska vai juridiska persona. Juridiskai personai norāda nosaukumu un reģistrācijas numuru);

18.6. nomas maksas apmērs, norādot viena kvadrātmetra izmaksas mēnesī (ja apsaimniekošanas maksa ir ietverta nomas maksā, to norāda atsevišķi);

18.7. nomas līguma darbības termiņš;

18.8. ēkas energoefektivitātes rādītāji, klase un informācija par ēkas atbilstību [Ēku energoefektivitātes likuma](https://likumi.lv/ta/id/253635-eku-energoefektivitates-likums) [4. pantā](https://likumi.lv/ta/id/253635-eku-energoefektivitates-likums#p4) noteiktajām energoefektivitātes minimālajām prasībām vai pamatojums, kas apliecina kāda [Ēku energoefektivitātes likuma](https://likumi.lv/ta/id/253635-eku-energoefektivitates-likums) [14. panta](https://likumi.lv/ta/id/253635-eku-energoefektivitates-likums#p14) piektajā daļā minētā nosacījuma esību.

**Iznomāšanas pretendenta piedāvājums**

|  |  |  |
| --- | --- | --- |
| Nr. p.k. | Pieprasītā informācija | Iznomāšanas pretendenta sniegtā informācija |
| 1. | Fiziskas personas vārds, uzvārds, personas kods, deklarētās dzīvesvietas adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis, juridiskas personas (arī personālsabiedrības) nosaukums (firma), reģistrācijas numurs, juridiskā adrese, oficiālā elektroniskā adrese (ja ir aktivizēts tās konts) vai elektroniskā pasta adrese (ja ir) un tālrunis |  |
| 2. | Iznomāšanas pretendenta pārstāvja vārds, uzvārds, personas kods (ja ir), elektroniskā pasta adrese (ja ir) un tālruņa numurs |  |
| 3. | Nekustamā īpašuma adrese, kadastra numurs, platība un lietošanas mērķis, pievienojot nekustamā īpašuma atrašanās vietas aprakstu |  |
| 4. | Nekustamā īpašuma apraksts, tai skaitā ēkas energoefektivitātes rādītāji, klase un informācija par ēkas atbilstību [Ēku energoefektivitātes likuma](https://likumi.lv/ta/id/253635-eku-energoefektivitates-likums) [4. pantā](https://likumi.lv/ta/id/253635-eku-energoefektivitates-likums#p4) noteiktajām energoefektivitātes minimālajām prasībām (pievienojot ēkas energosertifikātu vai pagaidu energosertifikātu, kas reģistrēts būvniecības informācijas sistēmā), informācija par nekustamā īpašuma tehnisko stāvokli (pievienojot fotoattēlus), telpu plānojums un cita informācija, kas var raksturot piedāvāto nomas objektu |  |
| 5. | Apliecinājums, ka nepastāv tiesiski šķēršļi nekustamā īpašuma iznomāšanai vai nodošanai apakšnomā, ja attiecināms |  |
| 6. | Apliecinājums, ka telpu nomas gadījumā pastāv/nepastāv dalītās īpašumtiesības |  |
| 7. | Informācija par nekustamā īpašuma kopējām faktiskajām izmaksām iepriekšējā periodā, kas nav mazāks par 12 mēnešiem |  |
| 8. | Informācija par nekustamā īpašuma kopējām plānotajām izmaksām nākamajam periodam, kas nav mazāks par 12 mēnešiem, tai skaitā informāciju par nomas maksas apmēru un apsaimniekošanas pakalpojumu izdevumiem |  |
| 8.1. | nomas maksas apmērs, norādot viena kvadrātmetra izmaksas mēnesī, un apsaimniekošanas pakalpojumu izdevumi saskaņā ar nomas sludinājumam pievienotajā apsaimniekošanas programmā norādītajām pozīcijām \_\_\_\_\_\_\_\_\_\_\_\_\_\_\_\_\_\_\_ *(papildina nomnieks),* norādot vienas vienības izmaksas |  |
| 8.2. | nomnieka nomas sludinājumā norādīto \_\_\_\_\_\_\_\_\_\_\_\_\_\_\_\_\_\_\_\_\_\_\_ *(papildina nomnieks)* specifisko prasību nodrošināšanas izmaksas |  |
| 8.3. | komunālo pakalpojumu izmaksas |  |
| 8.4. | kapitālieguldījumi, ja tādi ir nepieciešami |  |
| 9. | Kopējā objekta apsardzes 24/7 signalizācija, apsardzes ierašanās pēc izsaukuma. |  |
| 10. | Iespēja pieslēgt lokālo telpu apsardzes signalizācijas, videonovērošanas un piekļuves kontroles sistēmas. |  |
| 11. | Optiskā kabeļa pieslēgums interneta pakalpojumu sniedzēja tīkla vai ar iespēju to izbūvēt bez papildus izmaksām nomniekam. |  |
| 12. | Būve ir nodota ekspluatācijā un atbilst normatīvo aktu prasībām. |  |
| 13. | Iespēja uzsākt telpu lietošanu divi nedēļu laikā no nomas līguma noslēgšanas. |  |
| 14. | Iespēja izvietot izkārtni ar nomnieka nosaukumu, darba laiku u.c. vizuālo informāciju, iepriekš rakstveidā to saskaņojot normatīvajos aktos noteiktajā kārtība. |  |